Black Lives Matter: De ce unii piloţi de Formula 1 nu au îngenuncheat.
Înainte de primul Mare Premiu al sezonului, 14 şoferi au pus genunchiul pe pământ în sprijinul luptei împotriva rasismului. Alţii, precum Charles Leclerc, au refuzat să facă acest gest. Cursa a fost câştigată de Valtteri Bottas (Mercedes), urmat de Charles Leclerc (Ferrari) şi de Lando Norris (McLaren Renault).
Încurajati pilotul britanic de culoare Lewis Hamilton, mai mulţi piloti şi echipe, precum şi Federaţia Internaţională de Automobile (FIA), au luat atitudine împotriva rasismului, în semn de solidaritate cu mişcarea Black Lives Matter.Paisprezece dintre cei douăzeci de şoferi, inclusiv britanicul Lewis Hamilton, care poartă un tricou Black Lives Matter, au îngenunchiat în semn de solidaritate cu lupta împotriva rasismului înainte de începerea Marelui Premiu austriac de Formula 1. Toţi erau îmbrăcaţi cu tricouri inscripţionate cu "End Racism".Olandezul Max Verstappen (Red Bull), monegascul Charles Leclerc (Ferrari), spaniolul Carlos Sainz Jr, rusul Daniil Kvyat (AlphaTauri), italianul Antonio Giovinazzi (Alfa Romeo) şi finlandezul Kimi Räikkönen (Alfa Romeo) au rămas în picioare.Doar doi piloţi au explicat refuzul lor de a îngenunchea: Charles Leclerc şi Max Verstappen. Ceilalţi nu au reacţionat public."Cred că importante sunt faptele şi comportamentele zilnice mai mult decât gesturile formale care ar putea fi percepute ca fiind controversate în anumite ţări", a explicat Charles Leclerc pe Twitter şi Instagram. "Nu voi îngenunchea, dar asta nu înseamnă deloc că sunt mai puţin angajat în lupta împotriva rasismului".O opinie împărtăşită de pilotul olandez Max Verstappen. "Cred că fiecare are dreptul să se exprime când şi cum îşi doreşte", a spus el pe Twitter. "Nu voi îngenunchea, dar respect şi susţin alegerile personale ale fiecare pilot".